**A Mohácsi Önkormányzat**

**3/2011.(I.24.)**

**r e n d e l e t e**

az anyakönyvi eljárásról

(Egységes szerkezetben a módosításokról szóló 3/2021.(II.12.) Pm.i r., 33/2020.(XII.17.) Pm-i r., 2/2019.(II.18.), 26/2017.(IX.29.), 14/2015.(IV.28.)ör-el)

[[1]](#footnote-1)Mohács Város Önkormányzatának Képviselő-testülete Magyarország Alaptörvénye 32. cikk (1) bekezdés a) pontjára, Magyarország helyi önkormányzatairól szóló 2011. évi CLXXXIX. törvény, valamint az anyakönyvi eljárásról szóló 2010. évi I. törvény 96. §-ban kapott felhatalmazás alapján a következő rendeletet alkotja

**A rendelet hatálya**

**1.§** A rendelet hatálya Mohács város közigazgatási területén történő házasságkötésekre, továbbá bejegyzett élettársi kapcsolatok létesítésére (a továbbiakban együtt: házasságkötés) terjed ki.

[[2]](#footnote-2)Az anyakönyvvezető közreműködését igénylő házassági fogadalom megerősítésére, bejegyzett élettársi kapcsolat létesítésére vonatkozó fogadalom megerősítésére e rendelet rendelkezéseit alkalmazni kell.

**A hivatali helyiségben és hivatali munkaidőben történő házasságkötés**

**2.§** A hivatali helyiségben és hivatali munkaidőben történő házasságkötés ingyenes.

**A hivatali helyiségen kívül történő házasságkötés**

**3.§ (1)** Hivatali helyiségen kívül történő házasságkötés díjköteles, és kérelemre engedélyezhető.

**(2)** A házasság megkötésének és a bejegyzett élettársi kapcsolat létesítésének törvényben előírt módját és az eseményhez méltó körülményeit akkor is biztosítani kell, ha az hivatali helyiségen kívül történik.

**(3)** A hivatali helyiségen kívül történő házasságkötés engedélyezésére irányuló kérelem ügyében a jegyző esetenként, az anyakönyvvezetővel történt egyeztetést követően dönt. Meg kell tagadni a hivatali helyiségen kívüli házasságkötés engedélyezését, amennyiben az anyakönyvvezető [[3]](#footnote-3)őrizetében lévő anyakönyvi iratoknak a házasságkötés vagy a bejegyzett élettársi kapcsolat létesítésének helyszínére való szállítása és a hivatali helyiségbe való biztonságos visszaszállítása, [[4]](#footnote-4)az anyakönyvi iratok helyszínen való biztonságos kezelésének feltételei, továbbá az eseményhez méltó körülmények nem biztosítottak.

**(4)** A kérelmet írásban, a házasságkötési szándék bejelentésével egyidejűleg kell benyújtani. A díj befizetését a kérelem benyújtásával egyidejűleg kell igazolni. A kérelem elutasítása esetén a befizetett díjat a kérelmező részére 8 napon belül vissza kell utalni.

**(5)** A döntést megelőzően az anyakönyvvezető a megjelölt helyszínen szemlét tarthat, melynek eredményéről tájékoztatja a jegyzőt.

**(6)** A hivatali helyiségen kívüli házasságkötésért fizetendő díjat és az anyakönyvvezető díjazását e rendelet melléklete állapítja meg.

**A hivatali munkaidőn kívül történő házasságkötés**

**4.§ (1)** Hivatali munkaidőn kívül történő házasságkötés díjköteles, és kérelemre engedélyezhető.

**(2)** A hivatali munkaidőn kívül történő házasságkötés engedélyezésére irányuló kérelem ügyében a jegyző esetenként, az anyakönyvvezetővel történt egyeztetést követően dönt.

**(3)** A kérelmet írásban, a házasságkötési szándék bejelentésével egyidejűleg kell benyújtani. A díj befizetését a kérelem benyújtásával egyidejűleg kell igazolni. A kérelem elutasítása esetén a befizetett díjat a kérelmező részére 8 napon belül vissza kell utalni.

**[[5]](#footnote-5)(4)** A közeli halállal fenyegető állapotot kivéve vasárnap, ünnepnapokon és munkaszüneti napon történő házasságkötés nem engedélyezhető.

**(5)** A hivatali munkaidőn kívüli házasságkötésért fizetendő díjat és az anyakönyvvezető díjazását e rendelet melléklete állapítja meg.

**Együttes kérelem**

**5.§** A hivatali helyiségen kívül és a hivatali munkaidőn kívül történő házasságkötés tárgyában előterjesztett kérelem (együttes kérelem) esetén a díj külön-külön fizetendő.

**Mentesség**

**6.§** A mellékletben meghatározott díjak megfizetése alól kizárólag valamelyik fél közeli halálával fenyegető egészségi állapota miatt, a jegyző előzetes engedélye alapján adható mentesség.

**[[6]](#footnote-6)Veszélyhelyzetre vonatkozó külön rendelkezések**

**6/A. §**

6./A. § Az élet- és vagyonbiztonságot veszélyeztető tömeges megbetegedést okozó SARSCoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére a 478/2020. (XI. 3.) Korm. rendelettel kihirdetett veszélyhelyzetre tekintettel, e rendeletet következő eltérésekkel kell alkalmazni:

1. A hatodik életévet be nem töltött kiskorú kivételével mindenki köteles a házasságkötésnél – a veszélyhelyzet ideje alatt - orvosi maszkot, munkavédelmi maszkot, illetve textil vagy más anyagból készült maszkot olyan módon viselni, hogy az az orrot és a szájat folyamatosan elfedje.
2. A házasságkötésen résztvevők között lehetőség szerint az 1,5 méteres
3. A veszélyhelyzet idején alkalmazandó védelmi intézkedések második üteméről szóló 484/2020.(XI.10.) Korm. rendelet 6. § (5) bekezdése alapján a házasságkötésnél kizárólag a) a szertartás vezetője, illetve az anyakönyvvezető, b) a házasulók, c) a házasulók tanúi, d) a házasulók szülei, nagyszülei, e) a házasulók testvérei és f) a házasulók gyermekei lehetnek jelen.
4. A házasulóknak - a házasságkötés előtt - nyilatkozniuk kell a házasságkötésen jelen lévő személyek számáról.
5. Anyakönyvi esemény - a veszélyhelyzet ideje alatt - csak indokolt esetben tartható hivatali helyiségen kívül.

**Az anyakönyvvezető díjazása**

**7.§** A hivatali munkaidőn kívül történő házasságkötés esetén az anyakönyvvezetőt díjazás illeti meg. A díj mértékét e rendelet melléklete állapítja meg. Az anyakönyvvezetőt ruházati költségtérítés is megilleti. A költségtérítés éves mértékét e rendelet állapítja meg.

**Értelmező rendelkezések**

**8.§** Jelen rendelet alkalmazásában:

1. hivatali helyiségnek minősül: a Mohácsi Polgármesteri Hivatal (Széchenyi tér 1.) Díszterme és Kistanácskozó terme, továbbá ha ez a helyiség az önkormányzat részéről felmerülő okból nem vehető igénybe a jegyző által kijelölt helyiség
2. hivatali munkaidőben történő házasságkötés az, amely hétfőtől csütörtökig 8-16 óra között, pénteken 8-12 óra közötti időszakban kezdődik és fejeződik be.
3. [[7]](#footnote-7)Ünnepnap: január 1., március 15., nagypéntek, húsvétvasárnap, húsvéthétfő, május 1., pünkösdvasárnap, pünkösdhétfő, augusztus 20., október 23., november 1. és december 25-26.

**Záró rendelkezések**

**9.§ [[8]](#footnote-8)(1)**

**(2)** E rendelet a kihirdetése napján lép hatályba.

**[[9]](#footnote-9) [[10]](#footnote-10) [[11]](#footnote-11)Melléklet**:

1. A hivatali helyiségen kívül történő házasságkötés és bejegyzett élettársi kapcsolat

létesítésének a díja: 41.900,-Ft

1. A hivatali munkaidőn kívül történő házasságkötés és bejegyzett élettársi kapcsolat

létesítésének a díja: 21.000,-Ft

[[12]](#footnote-12)3. Az anyakönyvvezetőt a hivatali munkaidőn, illetve hivatali helyiségen kívül

 történő házasságkötés, valamint bejegyzett élettársi kapcsolat létesítése

 esetén megillető díj eseményenként (nettó): 8.000,- Ft

4. Az anyakönyvvezetőt évente megillető ruházati költségtérítés (bruttó): 88.000,- Ft

1. Módosította a 33/2020.(XII.17.) Pm-i r. [↑](#footnote-ref-1)
2. Kiegészítette a 14/2015.(IV.28.) ör. [↑](#footnote-ref-2)
3. Módosította a 3/2021.(II.12.) Pm-i r. [↑](#footnote-ref-3)
4. Módosította a 3/2021.(II.12.) Pm-i r. [↑](#footnote-ref-4)
5. Módosította a 3/2021.(II.12.) Pm-i r. [↑](#footnote-ref-5)
6. Kiegészítette a 33/2020.(XII.17.) Pm-i r. [↑](#footnote-ref-6)
7. Módosította a 3/2021.II.12.) Pm-i r. [↑](#footnote-ref-7)
8. Hatályon kívül helyezte a 33/2020.(XII.17.) Pm-i r. [↑](#footnote-ref-8)
9. Módosította a 2/2019.(II.18.) ör. [↑](#footnote-ref-9)
10. Módosította a 26/2017.(IX.29.) ör. [↑](#footnote-ref-10)
11. Módosította a 14/2015.(IV.28.) ör. [↑](#footnote-ref-11)
12. Módosította a 33/2020.(XII.17.) Pm-i r. [↑](#footnote-ref-12)